
	KLASA: 421-01/26-01/01
URBROJ: 238-30-02/09-26-2
Sveti Ivan Zelina, 27. kolovoza 2026. 
	


Temeljem članka 48. Zakona o lokalnoj i područnoj (regionalnoj) samoupravi (Narodne novine, br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 51. Statuta Grada Svetog Ivana Zeline ( Zelinske novine, br. 7/21 i 13/24), Gradonačelnica Grada Svetog Ivana Zeline, donosi
ODLUKU
o I. izmjeni Odluke o sufinanciranju udomljavanja napuštenih pasa s područja Grada Svetog Ivana Zeline

Članak 1.


U Odluci o sufinanciranju udomljavanja napuštenih pasa s područja Grada Svetog Ivana Zeline (Zelinske novine, br. 2/26) u članku 4. iza stavka 1. dodaje se novi stavak 2. koji glasi:

„Podnositelj zahtjeva za sufinanciranje ne smije imati dospjelih nepodmirenih obveza prema Gradu Svetom Ivanu Zelini po bilo kojoj osnovi, a ispunjenje ovog uvjeta provjerava Grad u svojim službenim evidencijama.“

Članak 2.


Iz službenog obrasca Zahtjeva za sufinanciranje udomljavanja napuštenih pasa s područja Grada Svetog Ivana Zeline briše se obveza dostave potvrde o nepostojanju duga prema Gradu Svetom Ivanu Zelini.
Članak 3.


Ova Odluka stupa na snagu dan nakon objave u „Zelinskim novinama“, službenom glasilu Grada Svetog Ivana Zeline.

